CELEX: 62020TN0151
Language: fi
Date: 2020-03-16 00:00:00
Title: Asia T-151/20: Kanne 16.3.2020 – Tšekki v. komissio

25.5.2020   
            
            
               FI
            
            
               Euroopan unionin virallinen lehti
            
            
               C 175/32
            
         
      Kanne 16.3.2020 – Tšekki v. komissio
      (Asia T-151/20)
      (2020/C 175/42)
      Oikeudenkäyntikieli: tšekki
      
         Asianosaiset
      
      
         Kantaja: Tšekin tasavalta (asiamiehet: M. Smolek, J. Vláčil ja O. Serdula)
      
         Vastaaja: Euroopan unioni, edustajanaan Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  velvoittamaan Euroopan unionin, jota Euroopan komissio edustaa, palauttamaan Tšekin tasavallalle perusteettomana etuna 40 482 255 Tšekin korunaa (CZK), joka on maksettu tietyin edellytyksin komission tilille 17.3.2015 ilman oikeudellista perustetta
               
            
                  —
               
               
                  velvoittamaan Euroopan unionin, jota Euroopan komissio edustaa, palauttamaan Tšekin tasavallalle perusteettomana etuna 2 698 817 (CZK), joka on maksettu komission tilille 22.12.2016 ilman oikeudellista perustetta
               
            
                  —
               
               
                  velvoittamaan Euroopan unionin, jota Euroopan komissio edustaa, korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen.
      Kantaja tuo esiin, että riidanalainen määrä vastaa tullimaksuja, joita ei ole kannettu taskusytyttimien, joissa on Laosista peräisin olevaa kiveä, tuonnista ja joiden määrä on 53 976 340 CZK miinus kantamisesta aiheutuneet kulut. Komission tilille maksettiin ehdollisesti 17.3.201540 482 255 CZK (75 prosenttia kantamatta jääneistä tulleista) sen jälkeen, kun se oli esittänyt virallisen huomautuksen 21.1.2015. Komission tilille maksettiin 22.12.20162 698 817 CZK (5 prosenttia kantamatta jääneistä tulleista) sen jälkeen, kun komissio oli vaatinut unionin talousarvioon osallistumisen lisäämistä 80 prosenttiin vastaavan erotuksen maksamista.
      Kyseisen määrän maksamiseen komission tilille ei ollut mitään oikeudellista perustetta, koska kyseessä olevia tullimaksuja ei oltu voitu kantaa syistä, joita ei voida lukea Tšekin tasavallan syyksi. Näin ollen 22.5.2000 annetun asetuksen N:o 1150/2000 (1) 17 artiklan 2 kohdan b alakohdan mukaan Tšekin tasavallalla ei ollut velvollisuutta maksaa kyseistä määrää komissiolle.
      
         (1)  Yhteisöjen omista varoista tehdyn päätöksen 94/728/EY, Euratom soveltamisesta 22.5.2000 annettu neuvoston asetus (EY, Euratom) N:o 1150/2000 (EYVL 2000, L 130, s. 1).